Kind (4) dood ná motors bots | Nuus24
Durban – 'n Vierjarige kind is dood nadat twee voertuie in Amanzimtoti gebots het, het paramedici gesê.Chris Botha, woordvoerder van Netcare, het gesê 'n bestuurder het oor die baan van die aankomende verkeer gery, waarna sy motor aan die kant deur 'n ligte voertuig getref is."Die presiese besonderhede en voorafgaande gebeure sal deur die polisie ondersoek word," het Botha gesê.Met paramedici se aankoms op die toneel het die kind op die gras langs die pad gelê, waar hy deur 'n oud-paramedikus behandel is.Die kind is op die toneel gestabiliseer en na die Netcare Kingsway-hospitaal geneem, waar hy later gesterf het.– Volg Nuus24 op Twitter
Lees meer oor: kindersterftes | ongelukke | padveiligheid VOLGENDE OP NUUS24X